
Linnuse tn 2 maaüksuse munitsipaalomandisse
taotlemine ja sihtotstarbe määramine 
1. Asjaolud ja menetluse käik 
Narva Linnavolikogu 21.06.2011 otsusega nr 110 on kehtestatud Joaoru ja selle lähiala detailplaneering, mille alusel on moodustatud Linnuse tn 2 maaüksus pindalaga 4400 m2, maa sihtotstarve on 90% sotsiaalmaa- ühiskondlike ehitiste maa ja 10% ärimaa. Antud detailplaneeringuga on maaüksusele määratud ehitusõigus rannahoone ehitamiseks. 
Linna üldplaneeringuga (kehtestatud Narva Linnavolikogu 28.11.2001.a määrusega nr 92/49) territoorium, kus asub moodustatud maaüksus on määratud Joaoru puhkealana. Joaoru puhkeala on üks olulisemaist linna puhkealasid.
Joaoru puhkeala arendamine on sisse kantud Narva linna arengukavasse 2008-2015. 
Linnuse tn 2 maaüksus ei haara enda alla maad, millele oleks esitatud avaldusi selle maa tagastamiseks. Ei ole esitatud avaldusi selle maa ostueesõigusega erastamiseks ega ka riigiomandisse jätmiseks.

Vastavalt Vabariigi Valitsuse 23.10.2008 määruse nr 155 „Katastriüksuse sihtotstarvete liigid ja nende määramise kord” § 4 punktile 3 kohalik omavalitsus võtab vastu katastriüksuse sihtotstarbe määramise otsuse.

Vabariigi Valitsuse 02.06.2006.a määruse „Maa munitsipaalomandisse andmise kord“ § 6 lõige 1 kohaselt kohaliku omavalitsuse volikogu vastava otsuse alusel koostatud maa munitsipaalomandisse andmise taotluse esitab linnavalitsus maa munitsipaalomandisse andmise otsustajale.

2. Õiguslikud alused
2.1 Kohaliku omavalitsuse korralduse seaduse § 22 lõike 1 punkti 37 kohaselt kuuluvad volikogu ainupädevusse
      muud seadusega antud küsimused.

2.2 Maareformi seaduse § 25 lõige 1 sätestab, et munitsipaalomandisse antakse tasuta Maareformi seaduse
      paragrahvis 28 nimetatud maa. 
2.3 Maareformi seaduse § 28 lõike 1 punkti 4 kohaselt antakse linna omandisse sotsiaalmaa.
2.4. Maareformi seaduse § 28 lõike 2 kohaselt munitsipaalomandisse võib anda ka käesoleva paragrahvi 1. lõikes 
       nimetamata maad, mis on vajalik kohaliku omavalitsusüksuse ülesannete täitmiseks ja arenguks.2
2.5 Juhindudes Maakatastriseaduse § 18 lõikest 2, Vabariigi Valitsuse 02.06.2006.a määrusest nr 133„Maa
      munitsipaalomandisse andmise kord”, Vabariigi Valitsuse 23.10.2008 määrusest nr 155„Katastriüksuse
      sihtotstarvete liigid ja nende määramise kord” ning Narva Linnavolikogu 21.06.2011 otsusega nr 110 
      kehtestatud Joaoru ja selle lähiala detailplaneeringust ja .
3. Otsus
3.1 Taotleda Narva linna munitsipaalomandisse Linnuse tn 2 maaüksus (lisa1), ligikaudse pindalaga 4400 m2.
3.2 Määrata Linnuse tn 2 maaüksusele katastriüksuse sihtotstarbeks sotsiaalmaa – üldkasutatav maa - 90% ja
      ärimaa – 10%.
4. Rakendussätted

4.1 Linnavalitsusel esitada keskkonnaministrile Linnuse tn 2 maaüksuse munitsipaliseerimiseks taotlus koos 

      kõigi vajalike lisamaterjalidega. 
4.2 Jaatava vastuse korral moodustada linnavalitsusel Linnuse tn 2 katastriüksus, kinnitada piirid ja
      esitada katastritoimikud registreerimiseks Maa-ameti Ida-Viru katastribüroosse.
4.3 Otsus jõustub teatavakstegemisest.

4.4 Otsust on võimalik vaidlustada Tartu Halduskohtu Jõhvi kohtumajas 30 päeva jooksul alates jõustumisest.

